Ukrainada to'qnashuv bo'layotgan hududlar xaritasi namoyish qilindi

Ukrainaning qaysi hududlarida to'qnashuv bo'layotgani aks etgan xarita e'lon qilindi. Bu haqda “Fokus” xabar berdi.
Ma'lum qilinishicha, Voliniya hududida Ukraina Qurolli kuchlari bo'linmalari mudofaa tizimini yaratgan, Kievni mudofaa qilish davom etmoqda. Ukrainalik himoyachilar tizimli jangovar harakatlar olib borib, shahar hududlarini himoya qilmoqda.
Ta'kidlanishicha, 3 mart kuni Ukraina harbiylari Kiev viloyatidagi Makarovni ozod qilgan. Rossiya Ukrainaga hujumi boshlanganidan buyon 180 dan ortiq raketa uchirgan. 2 mart kuni rus qo'shinlarining 30 ga yaqin jangovar samolyoti Ukraina havo hududini Belarus hududidan buzib kirgani aytilgan.
Avvalroq Ukrainadan keyin Gruziya ham EIga a'zo bo'lish uchun ariza berishga qaror qilgani ma'lum bo'ldi. Shuningdek, Ukraina Rossiya dengiz piyodalarining maxfiy hujjatlarini qo'lga kiritgandi.